มีก้อนเนื้อเป็นก้อนกลมยาวโผล่มาจากช่องคลอดคืออะไรคะแล้วเวลาเป็นประจำเดือนก็จะปวดท้องมากแล้วรู้สึกว่าตัวเองฉี่บ่อย
สวัสดีค่ะ ก้อนเนื้อลักษณะดังกล่าวที่ช่องคลอด อาจเกิดจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยโดยขณะที่มีประจำเดือน มดลูกจะมีการบีบตัวมาก อาจทำให้รู้สึกปัสสาวะบ่อยตามไปด้วยได้ หากไม่มีประจำเดือน แล้วอาการปัสสาวะก็กลับมาเป็นปกติ อาจไม่ได้เป็นโรคอะไร แต่ถ้ายังเรื้อรัง อาจเกี่ยวกับทางเดินปัสสาวะอักเสบสังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ในช่วงนี้ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเองหรือไม่ซื้อยาใดๆมารับประทานเองเพราะยังไม่ทราบการวินิจฉัย